《和陶渊明饮酒二十首 其十三》
元代·方回

士本不畏贫，所畏迫老境。百忧无一乐，可醉不可醒。

寒风颇欲霜，缝补阙袍领。酒胆一何大，和陶效坡颍。

诗成间亦佳，未忍一炬炳。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。